Vacanța de Paște 2024. Elevii din țară se află în aceste zile într-o binemeritată vacanță de primăvară. Ei mai au încă destule zile libere pentru a se bucura, alături de familie, de aceste sărbători de primăvară.
Per total, anul școlar curent se întinde pe durata a 36 de săptămâni. Pe 11 septembrie 2023, elevii au intrat în ”focuri”. Abia pe 22 iunie 2024 începe mult așteptata vacanță mare, cea de vară.
Anul școlar curent este împărțit pe 5 module, separate de vacanțe. Vorbim de o formă similară anului școlar precedent. Cea mai recentă vacanță a fost cea mobilă, așa-numita ”vacanță de schi”. Perioada a fost stabilită la nivelul fiecărui inspectorat școlar județean.
Iarna a rămas acum în urmă, iar elevii au intrat deja în vacanța de primăvară. În 2024, aceasta include sărbătoarea Paștelui ortodox, nu și Paștele catolic, celebrat deja pe 31 martie.
Conform structurii anului școlar 2023 – 2024, prezentată de Ministerul Educației, vacanța de Paște pentru elevi este programată între 27 aprilie și 7 mai. Așadar, milioane de elevi și preșcolari încă se bucură de zilele libere.
Peste exact o săptămână, mai exact miercuri, 8 mai, elevii se vor întoarce la școală. Tinerii mai au un ultim hop până la intrarea în Vacanța Mare. Este vorba de ultimul modul al anului școlar 2023 – 2024.
De notat că modulul 5, care începe miercuri, 8 mai, durează până vineri, 21 iunie. După această dată începe cea mai lungă și așteptată vacanță de către milioanele de copii.
E important de adăugat că, pentru clasele a 12-a zi, a 13-a seral și pentru cei de la frecvență redusă, anul școlar în curs are o durată de 34 de săptămâni de cursuri. Cursurile se încheie la data de 7 iunie.
După zilele libere de Paște, pentru elevii din România mai există, în anul școlar 2023 – 2024, o singură vacanță. E vorba, cum bine știm deja, de vacanța cea mai importantă: cea de vară.
Acest timp liber de odihnă și de reîncărcare a bateriilor durează până pe 8 septembrie 2024. Atunci, elevii revin în bănci pentru începutul anului școlar 2024 – 2025.
Anul viitor vine, la fel, cu cinci intervale de vacanță pentru elevi. Prima începe relativ repede, la nici două luni după reluarea orelor, de sâmbătă, 26 octombrie 2024, până duminică, 3 noiembrie 2024.
Urmează apoi vacanța de iarnă. Aceasta cuprinde zilele de Crăciun și cele de Anul Nou. Va începe de sâmbătă, 21 decembrie 2024, până marți, 7 ianuarie 2025.
Dacă e să vorbim de vacanța de schi, această săptămână liberă este una la decizia inspectoratelor școlare județene/al municipiului București, în perioada 10 februarie— 2 martie 2025.
Anul viitor, Paștele ortodox pică pe data de 20 aprilie. Ministerul Educației a decis ca elevii să aibă parte de mai multe zile libere. Vacanța de primăvară începe de vineri, 18 aprilie 2025, până duminică, 27 aprilie 2025.
În fine, vacanța mare de anul viitor, cea de dinainte de modulul 5, începe de sâmbătă, 21 iunie 2025, până duminică, 7 septembrie 2025. Pe 8 septembrie 2025 elevii revin la ore.